Η επίδραση της κλιματικής αλλαγής στην ψυχική υγεία
Creators: name: Μήκα, Ευαγγελία Παναγιώτη
Publisher: name: Aristotle University of Thessaloniki
Year: 2024
Subjects: Κλιματική αλλαγή
Ψυχική υγεία
Ψυχική ασθένεια
Climate change
Mental health
Mental illness

description: Σκοπός στην παρούσα εργασία είναι να εξετασθεί η επίδραση του καιρού και της εποχικότητας, ως απόρροια της κλιματικής αλλαγής, στην ψυχική υγεία. Η βασική υπόθεση είναι ότι τόσο ο καιρός όσο και η εποχικότητα έχουν σημαντικές επιδράσεις στην ψυχική υγεία. Για την εξαγωγή ευρημάτων, στην παρούσα μελέτη υιοθετήθηκε η μέθοδος της βιβλιογραφικής ανασκόπησης και η διαδικασία της ποσοτικής ανάλυσης με χρήση ερωτηματολογίου. Πιο συγκεκριμένα για τη βιβλιογραφική ανασκόπηση χρησιμοποιήθηκαν 64 μελέτες, από τις οποίες φάνηκε το πώς θα αυξηθεί το ψυχολογικό, συναισθηματικό και κοινωνικό βάρος της κλιματικής αλλαγής, καθώς περισσότεροι άνθρωποι βιώνουν άμεσα την κλιματική αλλαγή και καθώς αυξάνεται η ευαισθητοποίηση για την κρίση, ειδικά στο πλαίσιο ανεπαρκούς βελτιωτικής δράσης. Επιπλέον, στην παρούσα εργασία μελετήθηκε με ποσοτική έρευνα η επίδραση του κρύου και της ζέστης στην Ελλάδα, στην ψυχική υγεία των πολιτών. Πιο αναλυτικά, απαντήθηκε ένα ερωτηματολόγιο από δείγμα 120 πολιτών, που επικεντρώνεται στην ψυχική τους υγεία, μια φορά σε υψηλές και μια φορά σε χαμηλές θερμοκρασίες. Μέσα από την έρευνα αναδείχθηκε, πως κατά την περίοδο των υψηλών θερμοκρασιών οι ερωτώμενοι περισσότερο αναφέρουν, πως τίποτα δεν μπορούσε να τους κάνει να ενθουσιαστούν, με τα επίπεδα στρες, κατάθλιψης και άγχους, να βρίσκονται σε χαμηλά επίπεδα. Παράλληλα, συμφωνούν περισσότερο πως μέχρι στιγμής έχουν πάρει τα σημαντικά πράγματα που θέλουν στην ζωή και η ικανοποίηση τους είναι άνω του μετρίου. Τέλος διερευνώντας το παραπάνω ερευνητικό ερώτημα, παρατηρήθηκε πως οι συμμετέχοντες παρουσιάζουν στατιστικά σημαντικές διαφορές στα επίπεδα άγχους, στρες και ικανοποίησης από τη ζωή ανάμεσα στις δύο θερμοκρασίες. Πιο αναλυτικά, υψηλότερο επίπεδο στρες και άγχους παρουσιάζουν κατά τις υψηλές θερμοκρασίες και υψηλότερο επίπεδο ικανοποίησης από την ζωή κατά τις χαμηλές θερμοκρασίες. Όλα αυτά υπογραμμίζουν την επείγουσα ανάγκη με την οποία ειδικότερα οι παγκόσμιοι ηγέτες πρέπει να επιταχύνουν τη δράση για τη μείωση των εκπομπών αερίων του θερμοκηπίου, για να αποφευχθούν αυτές οι άδικες επιβαρύνσεις στην κοινωνία, υποστηρίζοντας παράλληλα τις κοινότητες να προσαρμοστούν.
description: The objective of this thesis is to examine the impact of weather and seasonality, as consequences of climate change, on mental health. The main hypothesis is that both weather and seasonality have significant effects on mental health. To investigate this hypothesis, the study employs a literature review and a quantitative analysis using a questionnaire. The literature review, which includes 64 studies, demonstrates how the psychological, emotional, and social burden of climate change is expected to increase as more people experience its effects directly and as awareness of the crisis grows, especially in the context of insufficient mitigation action. The study also investigates the impact of cold and hot weather on mental health in Greece through a quantitative survey. A sample of 120 citizens completed a questionnaire focusing on their mental health once during high temperatures and once during low temperatures. The results of the survey reveal that during periods of high temperatures, respondents are more likely to report feeling unmotivated, while levels of stress, depression, and anxiety remain low. Additionally, they are more likely to agree that they have achieved the important things they want in life and that their life satisfaction is above average. Finally, the study finds that participants exhibit statistically significant differences in stress, anxiety, and life satisfaction levels between the two temperature conditions. Specifically, they report higher levels of stress and anxiety during high temperatures and higher levels of life satisfaction during low temperatures. These findings emphasize the urgent need for global leaders to accelerate action to reduce greenhouse gas emissions to avoid these unjust burdens on society, while supporting communities to adapt.
description: Συνεργαζόμενα Τμήματα : Γεωλογίας, Ιατρικής (Δημοκρίτειο Πανεπιστήμιο Θράκης), Μηχανικών Περιβάλλοντος (Διεθνές Πανεπιστήμιο Ελλάδας)